11 



den ved Slutningen af Maaneden paa mange Steder var bleven 

 stærkt gennemfuret af aabne Revner. 



Inden Maanedens Udgang var de fleste Ferskvandssøer blevne 

 fuldstændigt isfri. Enkelte længere inde i Landet liggende, større 

 dybe Fjældsøer laa isdækkede hele Aaret rundt. Ved den stærke 

 Tilførsel af Smeltevand sattes større Kærstrækninger ofte helt 

 eller delvis under Vand, ved hvilken Lejlighed adskillige 

 Reder af Ryle gik tabt. Vadefugle og Kjover var nu optagne 

 af Rugningen. 



Den første Uge af Juli var Sommeren paa sit højeste. Landet 

 var da de allerfleste Steder ganske blottet for Sne og Tempera- 

 turen til ingen Tider af Døgnet saa lav, at den i øjensynlig Grad 

 virkede generende for Plante- og Dyreliv. Den sparsomme, men 

 til Gengæld saare yndefulde Flora havde helt udfoldet sig og 

 gav i Forening med det ingenlunde ubetydelige Insektliv de 

 ellers saa øde og haarde Omgivelser et ejendommeligt oplivende 

 sommerligt Præg. Svømmefuglene — Lommer, Ederfugle (baade 

 moUissima og spectabilis) Havliter og Terner — begyndte Rug- 

 ningen i Maanedens første Halvdel. Ved denne Tid forlod 

 mange Snespurveunger Rederne uden dog endnu at være helt 

 flyvedygtige. Fra Klippeblokkene, oven paa hvilke de tog Sæde, 

 hørtes deres idelige, monotone Pippen baade Nat og Dag, medens 

 de fik Føde bragt af Forældrene. Smaa Selskaber af Islandsk 

 Ryle, Sandløber og Stenvender jog skrigende omkring paa 

 Fjældsletterne og ved Rredderne af de ferske Vande, søgende 

 efter Føde, der paa denne Aarstid næsten udelukkende udgjordes 

 af Insekter og Larver. Ikke sjældent traf jeg slige Vadefugle- 

 Flokke ved Randen af de faa endnu ikke helt opsmeltede Sne- 

 driver, hvis Smeltning nu foregik med en saa rivende Fart, at 

 større, neden for liggende Arealer ganske overrisledes. Saa vidt 

 jeg kunde skønne, var det navnlig fme Plantedele (Alger?), Fug- 

 lene søgte her. Ved Midten af Juli forlod disse omstrejfende 

 Vadefugle-Flokke, der daglig var tiltagne i Størrelse, Landet. 

 Efter mine Undersøgelser udgjordes Flokkene fortrinsvis af Han- 

 ner, hvis Deltagelse i Rugningen nu var tilendebragt, samt af 

 nogle faa Hunner, hvis Yngel formentlig paa en eller anden 

 Maade var gaaet tabt. Ogsaa nogle Individer af gamle Fugle 

 (begge Køn) uden Antydning til Rugeplet fandt jeg i Flokkene. 



De fleste Ederfugle-Hanner, især af Arten spectabilis, forsvandt 

 ligeledes i Midten af Juli, nogle Individer endog tidligere. Efter 



